Ianis Hagi, decis să demonstreze ce poate: "Mă trezesc în fiecare dimineață știind că așteptările sunt mari"
Ianis Hagi a oferit un interviu jurnaliștilor spanioli de la Marca în timpul cantonamentului cu echipa națională pentru meciurile amicale cu Irlanda de Nord și Columbia.
Internaționalul român a vorbit despre ce simte înaintea meciurilor cu lotul naționalei și despre relația pe care o are cu selecționerul Edi Iordănescu.
De asemenea, Ianis a dezvăluit că numele pe care îl poartă îl determină să își demonstreze calitățile de fotbalist.
"- Simți că, atunci când mergi la echipa națională, este ca și cum ai juca fotbal cu prietenii tăi?
– Desigur, pentru că am crescut cu probabil 80% dintre colegii mei de când aveam 10, 11, 12 ani, așa că îmi este foarte ușor să merg acolo și să joc cu ei. Este un loc în care sunt fericit să fiu. Anul trecut meciurile au fost foarte bune și la nivel individual, cu niște performanțe foarte bune".
"- Acum ai multă experiență, dar cum te descurci cu greutatea numelui Hagi? A trebuit să gestionezi treaba asta de când erai foarte mic.
– Pentru mine, este o motivație în viața mea de zi cu zi. Este ambiția mea să mă descopăr ca fotbalist și este ceea ce mă împinge la limită. Mă trezesc în fiecare dimineață știind că așteptările sunt mari. Ori încerci să te obisnuiesti și să profiți de ea, ori… va apăsa foarte tare pe umerii tăi. Am învățat de la o vârstă fragedă să folosesc asta în avantajul meu și este ceva care mă motivează zi de zis să fiu mai bun ca fotbalist și ca om".
Ianis Hagi este împrumutat la formația spaniola Deportivo Alaves și este cotat la 2.5 milioane de euro, conform Transfermarkt.